stanford-oval/wikipedia huggingface dataset:
Somalian siirtymäkauden hallitus
Ministerit

Hallitukseen kuului aluksi 42 ministeriä, mutta vuonna 2006 käydyn kiistan jälkeen se supistui 31 ministerin suuruiseksi.
Historia

Siirtymäkauden hallituksen (TFG) historia oli myrskyisä. Se oli yritys palauttaa toimivat valtioelimet Somaliaan vuonna 1991 tapahtuneen Siad Barren hallinnon romahtamisen ja Somalian sisällissodan jälkeen. Maata ehtivät toistakymmentä vuotta hallita heimot ja sotaherrat.
Ensimmäinen Somalian parlamentti sitten vuoden 1991 valittiin elokuussa 2012.
Aiheesta muualla

Somalian valtion virallinen sivusto, TFG:n virallinen sivusto website)
Jørgen Baklid

| Mitalit> Maa:   Norja.Miesten suunnistus.MM-kilpailut  | Mitalit> Maa:   Norja.Miesten suunnistus.MM-kilpailut  | Mitalit> Maa:   Norja.Miesten suunnistus.MM-kilpailut  | Maa:   Norja> Miesten suunnistus. |
| --- | --- | --- | --- |
|  Hopeaa | Edinburgh 2024 | pudotussprintti |  |
Jørgen Baklid (s. 1999) on norjalainen suunnistaja. MM-kilpailuissa Baklidin paras saavutus on pudotussprintin hopea Edinburghin MM-kilpailuissa 2024. EM-kilpailuissa hänen paras saavutuksensa on sprintin 35:s sija Veronan EM-kilpailuista 2023. Suunnistuksen maailmancupin osakilpailussa hänen paras sijoituksensa on Boråsin sprintin 25:s sija vuodelta 2022. Nuorten MM-kilpailuissa hänen paras saavutuksensa henkilökohtaisilla matkoilla on keskimatkan 17:s sija vuodelta 2019.
José Hernández

José Hernández tarkoittaa muun muassa seuraavia:
Henkilöitä

José Hernández (1834–1886), argentiinalainen runoilija
José Hernández (1944–2013), espanjalainen taidemaalari
José Hernández (astronautti) (s. 1962), yhdysvaltalainen astronautti
José Andrés Guardado Hernández (s. 1986), meksikolainen jalkapalloilija
Muuta

José Hernández, metroasema Buenos Airesissa
José Hernández, saari Antarktiksella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”José Hernández”, voi hakea sivunnimihaulla, laajalla sivunnimihaulla tai tekstihaulla.
Jon Finch

Jon Finch (2. maaliskuuta 1941 – joulukuu 2012) oli englantilainen näyttelijä, joka esiintyi muun muassa elokuvissa Macbeth (1971), Frenzy (1972), Kuolema Niilillä (1978) ja Kingdom of Heaven – Taivas maan päällä (2005). Hän estyi elokuvan Alien – kahdeksas matkustaja (1979) kuvauksista. Finch löydettiin kuolleena asunnostaan 28. joulukuuta 2012.
Jos sä tahdot niin

| ”Jos sä tahdot niin” Hector |
| --- | --- | --- |

Singlen tiedot
 Albumilta: Varjot ja lakanat
 Julkaistu: 1988
 Formaatti: vinyyli
 Tyylilaji: pop / rock
 Kesto: 03.34
 Levy-yhtiö: Flamingo Music
Hectorin muut singlet
| ”Mulla ei oo rahaa” 1988 | ”Jos sä tahdot niin” 1988 | ”Ota yhteyttä apinaan” 1988 |
Jos sä tahdot niin on Hectorin säveltämä, sanoittama ja esittämä musiikkikappale. Kappale julkaistiin albumilla Varjot ja lakanat vuonna 1988 ja singlenä samana vuonna. Singlen b-puolena oli kappale "Uushiljaisuus". Kappaleen on sovittanut Hector ja kappaleen jousiosuudet Ahti Marja-aho.
Kappaleet

A. Jos sä tahdot niin – 4.01 
B. Uushiljaisuus – 4.15
Muusikot

Hector – laulu, kitara
Jukka Hakoköngäs – piano
Peter Lerche – kitara
Juha Tikka – bassokitara
Tapio ”Mongo” Aaltonen – lyömäsoittimet
Heikki Hämäläinen – viulu
Yrjö Lasonpalo – viulu
Mauri Pietikäinen – alttoviulu
Kari Lindstedt – sello
Jipun & Samuli Edelmannin versio

| ”Jos sä tahdot niin” Jippu & Samuli Edelmann |
| --- | --- | --- |

Singlen tiedot
 Albumilta: Pimeä onni
 Julkaistu: 9. marraskuuta 2009
 Tyylilaji: pop
 Kesto: 03.54
 Levy-yhtiö: Warner Music Finland
Jipun muut singlet
| ”Tuonelan koivut” 2008 | ”Jos sä tahdot niin” 2009 | ”Pimeä onni” 2010 |
Samuli Edelmannin muut julkaisut
| ”Maa on niin kaunis” 2009 | ”Jos sä tahdot niin” 2009 | ”Pimeä onni” 2010 |
Loppuvuodesta 2009 kappaleen versioivat uudelleen Jippu ja Samuli Edelmann, tammikuussa 2010 ensi-iltaan tullutta Jos rakastat -elokuvaa varten. Uuden sovituksen kappaleesta teki Leri Leskinen, joka myös tuotti kappaleen. Kappaleesta kasvoi vuodenvaihteessa 2009–2010 suuri listahitti ja se nousi sekä single- että latauslistan kärkeen. Kappale oli hetken aikaa myös radiokanavien soitetuin kappale.
Kappaleeseen tehtyä musiikkivideota on katsottu YouTubessa yli 7,8 miljoonaa kertaa. Musiikkivideon on ohjannut Olli Salonen.
Jipun & Samuli Edelmannin versio > Kappaleet

Jos sä tahdot niin – 3.54
Jos sä tahdot niin – 3.54
Jos sä tahdot niin (Musiikkivideo)
Traileri elokuvasta Jos rakastat
Jipun & Samuli Edelmannin versio > Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Radiolista: 1
Muut coverit

Kappaleen ovat levyttänyt Hectorin sekä Jipun ja Samuli Edelmannin lisäksi myös seuraavat:
Sir Elwoodin hiljaiset värit levytti kappaleen vuonna 1996 julkaistulle Yhtenä iltana 30 vuotta - Hector lauluja live -albumille.
Mari Rantasila levytti kappaleen vuonna 2008 Hectorin kappaleita sisältäneelle albumilleen Kummalliset unet – Hectorin lauluja.
Elias Hämäläinen (2010)
Aiheesta muualla

Hakutulos kappaleelle Jos sä tahdot niin Suomen äänitearkisto.[vanhentunut linkki]
Jippu & Samuli Edelmann – Jos sä tahdot niin YouTube (Warner Music Finlandin kanava)
Jon Edward Ahlquist

Jon Edward Ahlquist (27. huhtikuuta 1944 – 7. toukokuuta 2020) oli yhdysvaltalainen lintutieteilijä ja molekyylibiologi. Hän erikoistui molekyylien fylogeniaan eli polveutumishistoriaan.
Ahlquist työskenteli yhdessä Charles Sibleyn kanssa Yalen yliopistossa, josta molemmat lähtivät 1987. Vuonna 1988 Yhdysvaltain kansallinen tiedeakatemia palkitsi heidät Daniel Giraud Elliot -mitalilla. Tammikuussa 1991 Sibley ja Ahlquist julkaisivat teoksen Phylogeny and Classification of Birds, missä he esittelivät uuden lintujen polveutumishistorian, joka tunnetaan Sibley-Ahlquist-taksonomiana. Teoksen julkaisuaikaan Ahlquist toimi Ohion yliopiston apulaisprofessorina. Hän jäi eläkkeelle vuonna 1999.
Käännös suomeksi
Jón Arnar Magnússon

| Mitalit> Maa:   Islanti.Miesten yleisurheilu.Sisäratojen MM-kilpailut  | Mitalit> Maa:   Islanti.Miesten yleisurheilu.Sisäratojen MM-kilpailut  | Mitalit> Maa:   Islanti.Miesten yleisurheilu.Sisäratojen MM-kilpailut  | Maa:   Islanti> Miesten yleisurheilu. |
| --- | --- | --- | --- |
|  Hopeaa | Lissabon 2001 | Seitsenottelu |  |
|  Pronssia | Pariisi 1997 | Seitsenottelu |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Tukholma 1996 | Seitsenottelu |  |
Jón Arnar Magnússon (s. 28. heinäkuuta 1969 Selfoss) on islantilainen entinen yleisurheilija, joka kilpaili moniotteluissa. Hän edusti seuratasolla Ungmennasamband Skagafjarðaria. Jón Arnarin parhaat saavutukset tulivat sisäradoilla kilpailtavasta seitsenottelusta, jossa hän voitti MM-kisoista hopeaa vuonna 2001 ja pronssia vuonna 1997 sekä EM-kilpailuista pronssia vuoden 1996 kisoissa. Hän osallistui kymmenottelussa olympialaisiin kolmesti vuosina 1996–2004. Jón Arnar sijoittui kahdenneksitoista Atlantan kisoissa 1996, mutta joutui keskeyttämään kilpailunsa vuosina 2000 ja 2004.
Jón Arnarilla on hallussaan maansa ennätys yhteensä viidessä lajissa: 100 metrin juoksussa, 200 metrin juoksussa, 110 metrin aitajuoksussa, pituushypyssä ja kymmenottelussa. Myös hänen setänsä Einar oli olympiatason yleisurheilija.
Ennätykset

Lähde: IAAF
100 m: 10,56 s (1997)
200 m: 21,17 (1996)
400 m: 46,49 (1998)
1 500 m: 4.32,23 (1998)
110 m aidat: 13,91 (1997)
Pituushyppy: 800 cm (1994)
Keihäänheitto: 64,16 m (1998)
Seiväshyppy (sisäradat): 510 cm (1998)
Korkeushyppy (sisäradat): 205 cm (2001)
Kuulantyöntö (sisäradat): 16,34 m (2001)
Seitsenottelu: 6293 (1999)
Kymmenottelu: 8573 (1998)
Juhana Samuel Junttila

Juhana (Juho) Samuel Junttila (26. heinäkuuta 1835 Kittilä – 29. kesäkuuta 1906 Kittilä) oli suomalainen maanviljelijä ja valtiopäivämies.
Junttilan vanhemmat olivat Juho Moseksenpoika Junttila ja Brita Samuelintytär Salmi ja puolisot Kaisa Maria Antintytär Junttila ja Margareta Mikontytär Junttila. Junttila oli talonpoikaissäädyssä Lapin tuomiokunnan edustaja valtiopäivillä  1877–1878 ja 1885.
Kommunistinen järjestövaikuttaja Lars Junttila oli Juhana Samuel Junttilan poika.
Juhana Sivenius-Sipilä

Juhana Sivenius-Sipilä (1823–1899) oli suomalainen maanviljelijä ja valtiopäivämies.
Sivenius-Sipilä oli ratsutilalinen Hollolasta. Kunnallismies Sivenius-Sipilä oli talonpoikaissäädyssä Hollolan tuomiokunnan edustaja valtiopäivillä 1877–1878. Hän oli valtiopäivillä säädyn yksityisen valitusvaliokunnan jäsen ja teki anomuksen viinanpolttoveron korottamisesta.
Songs of Grief and Solitude

| Songs of Grief and Solitude Drudkh |
| --- | --- | --- |

Studioalbumin tiedot
 Äänitetty : kesä 2006
 Julkaistu: 19. lokakuuta 2006
 Tuottaja(t): Drudkh
 Tyylilaji: folk
 Kesto: 36.00
 Levy-yhtiö: Supernal Music
Drudkhin muut julkaisut
| Blood in Our Wells 2006 | Songs of Grief and Solitude 2006 | River of Tears 2007 |
Songs of Grief and Solitude on ukrainalaisen black metal -yhtyeen Drudkhin viides studioalbumi, joka julkaistiin 19. lokakuuta 2006. Levy on yhtyeen erikoisin sen sisältäessä pelkästään akustisia folk-lauluja. Levy julkaistiin Supernal Musicin kautta kuin kaikki aikaisemmatkin levyt.
Vaikkei albumi black metallia (tai mitään metallia ylipäätänsä) olekaan, on vuonna 2007 julkaistava River of Tears perinteisempi Drudkh-julkaisu, joka sisältää black metallia.
Kappaleet

Sunset in Carpathians – 2.47
Tears of Gods – 8.34
Archaic Dance – 3.28
The Milky Way – 9.52
Why the Sun Becomes Sad – 5.45
The Cranes Will Never Return Here – 3.26
Grey-Haired Steppe – 2.08
Kokoonpano

Roman Sajenko
Thurios
Juri Sinitski
Arvostelut

Imperiumi: 5½/10
Aiheesta muualla

Songs of Grief and Solitude Discogsissa. (englanniksi)
Albumi Songs of Grief and Solitude Encyclopaedia Metallum -sivustolla (englanniksi)
Juhana Salonen

Lappeen Marian kirkko (1794)
Juhana Salonen (1738–1804) oli suomalainen kirkonrakentaja. Hän oli kotoisin Savitaipaleen pitäjästä.
Monet Salosen rakentamista kirkoista ovat tyypiltään kahtamoisia eli kaksoisristikirkkoja. Nykypäivään on säilynyt ainakin Lemin kirkko, joka on valmistunut vuonna 1786 ja Lappeen Marian kirkko, joka on rakennettu 1794. Sen sijaan Salosen suunnittelemat ja vuonna 1798 rakennetut kahtamoiset Valkealan kirkko ja Valkjärven kirkko ovat molemmat palaneet. Valkjärven kirkko paloi jo 1812 ja Valkealan kirkko 1920.
Juhana Salosen tyyliä jatkoivat hänen poikansa Matti Salonen ja toinen savitaipalelainen kirkonrakentaja Taavetti Rahikainen. Savitaipaleen viides kirkko, joka paloi vuonna 1918, oli Matti Salosen rakentama. Edelleen pystyssä oleva Savitaipaleen kellotapuli on puolestaan Taavetti Rahikaisen rakentama.
Juhana Riekkinen

Juhana Riekkinen (s. 1989 Raahe) on suomalainen varatuomari, oikeustieteilijä ja yliopistonlehtori. Hän toimii Lapin yliopistossa oikeusinformatiikan yliopistonlehtorina.
Riekkinen väitteli vuonna 2019 oikeustieteen tohtoriksi Lapin yliopistosta aiheenaan "Sähköiset todisteet rikosprosessissa". Riekkinen keskittyy tutkimuksessa tietotekniikan vaikutuksiin oikeusprosesseihin, uusien teknologioiden tietosuojaan sekä sananvapauteen tietoverkkoissa.
Riekkinen on ollut asiantuntijana kommentoimassa tiedotusvälineille tutkimusalansa aiheita mm. liittyen salaisten pakkokeinojen valvontaan sekä salakuvaamiseen. Riekkinen on Juristiliiton valtuuskunnan jäsen.
Riekknien kirjoitti ylioppilaskirjoituksissa kahdeksan laudaturia ja valmistui ylioppilaaksi Viitasaaren lukiosta.
Hillsborough (Grenada)

Hillsborough
Hillsborough on pieni, noin 700 asukkaan kaupunki. Se on Grenadalle kuuluvan Carriacou-saaren pääkaupunki.
José Joaquín Prieto

| José Joaquín Prieto |
| --- | --- |

Chilen presidentti
 1831–1841  
Edeltäjä:  Francisco Antonio Pinto
Seuraaja:  Manuel Bulnes
Henkilötiedot
Syntynyt: 20. elokuuta 1786 Concepción (Chile) (Espanjan siirtomaa)
Kuollut: 22. syyskuuta 1854 (ikä 68) Santiago, Chile
Puoliso:  Manuela Warnes
Tiedot
Puolue:  Pelucones Konservatiivit
 Nimikirjoitus
José Joaquín Prieto Vial (20. elokuuta 1786 – 22. syyskuuta 1854) oli chileläinen poliitikko, joka toimi maansa presidenttinä vuosina 1831–1841. Prieto oli Chilen kolmas presidentti.
Prieto syntyi Concepciónissa 1786. Hänen isänsä oli rakuunoiden päällikkö. Perinne jatkui ja jo 19-vuotiaana hän oli luutnanttina ratsuväessä.
Vuotta myöhemmin hän liittyi vapaaehtoisena mukaan lähetystöön, joka meni Buenos Airesiin Argentiinaan asti. Matka ei ollut helppo, niin heikentyneenä joukko pääsi perille kolmen kuukauden matkustuksen jälkeen.
Vuonna 1812 Prieto meni Buenos Airesissa naimisiin Manuela Warnes y García de Zúñigan kanssa. Heille syntyi kaksi lasta.
Prieto päätti palata Chileen. Heti samana vuonna hän joutui osallistumaan muutamiin taisteluihin. Vuosien varrella hän yleni korkeampiin sotilaallisiin virkoihin.
1830-luvulla hän aloitti poliittisen uransa. Hänet valittiin sotakomission jäseneksi ja sitten myöhemmin senaattoriksi. Sotilasarvo nousi kenraaliksi ja Prieto oli mukana muutamissa sodissa, jotka Chile voitti.
Hänet valittiin presidentiksi  1831, ja hän jatkoi virassa toisen kauden vuoteen 1841 asti. Hänen kautensa merkittävin saavutus oli vuoden 1833 perustuslaki, jota Prieto oli mukana kirjoittamassa. Hän panosti myös koulutukseen.
Hän kuoli 68-vuotiaana 1854.
Aiheesta muualla

Prieto Vial, José Joaquín (1786–1854) (Arkistoitu – Internet Archive) (espanjaksi)
Juhana Rossi

Juhana Rossi (s. 1973) on suomalainen toimittaja, joka työskentelee nykyisin Talouselämän toimituspäällikkönä. Aikaisemmin hän on työskennellyt muun muassa Ylioppilaslehden toimitussihteerinä 2000–2001, kirjallisuuslehti Parnasson päätoimittajana 2003–2005, Helsingin Sanomien taloustoimittajana sekä The Wall Street Journalin toimittajana. Hän on myös toiminut Taloustoimittajien yhdistyksen puheenjohtajana.
Rossi on opiskellut englantilaista filologiaa ja toiminut paitsi toimittajana, myös kaunokirjallisuuden kääntäjänä sekä musiikin sanoittajana. Hän on sanoittanut muun muassa Ultra Bra -yhtyeen vuonna 1995 tehdyn kappaleen ”Ampukaa komissaarit, nuo hullut koirat!”.
Vuonna 2021 julkaistiin Rossin kirjoittama Nokian entisen toimitusjohtajan Olli-Pekka Kallasvuon elämäkerta Puhelin soi öisin.
Hillsborough

Hillsborough voi tarkoittaa:
Kaupunkeja ja alueita:
Hillsborough (New Brunswick), Kanadassa
Hillsborough (Auckland), Uudessa-Seelanissa
Hillsborough (Grenada), Grenadassa
Hillsborough (County Down), Pohjois-Irlannissa
Hillsborough (Devon), Englannissa
Hillsborough (South Yorkshire), Englannissa
Hillsborough (Kalifornia), Yhdysvalloissa
Hillsborough (Maryland), Yhdysvalloissa
Hillsborough (New Hampshire), Yhdysvalloissa
Hillsborough (New Jersey), Yhdysvalloissa
Hillsborough (Pohjois-Carolina), Yhdysvalloissa
Muita:
Hillsborough Stadium, Sheffield Wednesdayn kotistadion Sheffieldin Hillborough'ssa
Hillsborough'n onnettomuus, stadionilla sattunut onnettomuus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hillsborough”, voi hakea sivunnimihaulla, laajalla sivunnimihaulla tai tekstihaulla.
Hillsborough’n piirikunta

Hillsborough’n piirikunta  (Hillsborough County) on kahden piirikunnan nimi Yhdysvalloissa:
Hillsborough’n piirikunta, Florida
Hillsborough’n piirikunta, New Hampshire.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hillsborough’n piirikunta”, voi hakea sivunnimihaulla, laajalla sivunnimihaulla tai tekstihaulla.
Judon maailmanmestaruuskilpailut 1984

Judon maailmanmestaruuskilpailut 1984 järjestettiin Wienissä, Itävallassa 10.–11. marraskuuta 1984. Kilpailujen ohjelmassa oli seitsemän naisten painoluokkaa sekä naisten avoin luokka.
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| 48 kg |  Karen Briggs |  Marie-France Colignon |  Julie Reardon  Darlene Anaya |
| 52 kg |  Kaori Yamaguchi |  Edith Hrovat |  Christina-Ann Boyd  Joanna Majdan |
| 56 kg |  AnnMaria Burns |  Suzanne Williams |  Gerda Winklbauer  Catherine Arnaud |
| 61 kg |  Natasha Hernandez |  Chantal Han |  Martine Rottier  Kaori Hachinohe |
| 66 kg |  Brigitte Deydier |  Irene de Kok |  Shinobu Kandori  Dawn Netherwood |
| 72 kg |  Ingrid Berghmans |  Barbara Classen |  Anita Staps  Véronique Vigneron |
| Yli 72 kg |  Maria Teresa Motta |  Gao Fenglian |  Margaret Castro  Marjolein van Unen |
| Avoin luokka |  Ingrid Berghmans |  Marjolein van Unen |  Gao Fenglian  Natalia Lupino |
Mitalitaulukon kärki

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Belgia | 2 | 0 | 0 | 2 |
| 2 |  Ranska | 1 | 1 | 4 | 6 |
| 3 |  Yhdysvallat | 1 | 0 | 2 | 3 |
| 3 |  Japani | 1 | 0 | 2 | 3 |
| 5 |  Iso-Britannia | 1 | 0 | 1 | 2 |
| 6 |  Italia | 1 | 0 | 0 | 1 |
| 6 |  Venezuela | 1 | 0 | 0 | 1 |
| 8 |  Alankomaat | 0 | 3 | 2 | 5 |
Seth Meribre

Seth Meribre oli  Egyptin 13. dynastian faarao. Hänen nimensä Meribre merkitsee ”Se jota Ra:n mieli on rakastanut”, ja hänet mainitaan vain Torinon papyruksessa. Seth Meribre hallitsi lyhyen aikaa, mahdollisesti korkeintaan joitakin vuosia. Hänen kautensa päättyi vuonna 1749 eaa.
Jørgen Bitsch

Jørgen Bitsch (30. kesäkuuta 1922 Bandholm – 12. helmikuuta 2005) oli tanskalainen kirjailija, elokuvatuottaja ja seikkailija-matkailija.
Bitschin ensimmäinen teos oli nuortenromaani Som kahytsdreng til Siam (1940). Teoksissaan hän kuvasi matkojaan eri maissa. Hänen teoksiinsa kuuluvat muun muassa Eventyr over alle grænser, På motorcykel fra København til Kairo, Bag arabiens slør, Sort ekstase – indtryk fra centralafrika, Ukendt land – rejse til Mongoliet og Fra Kilimanjaro til pygmæerne. Useita Bitschin teoksia on suomennettu, kuten Miksi Budha hymyilee?, matkakuvaus Burmasta, Thaimaasta ja Kambodžasta.
Suomennettuja teoksia

Moottoripyörällä halki Afrikan.  ((Den eventyrlige Afrikafærd, 1951.) Suomentanut T. J. Kivilahti)  Porvoo:  WSOY, 1952.
Ulu – maailman päätepiste: Matkoja Borneon viidakoissa.  ((Ulu – verdens ende?, 1960.) Suomentanut Arto Tuovinen)  Porvoo:  WSOY, 1960.
Tuntematon maa.  ((Ukendt land, 1962.) Suomentanut Jaakko Kaurinkoski)  Porvoo:  WSOY, 1962.
Miksi Budha hymyilee?.  ((Hvorfor smiler Buddha?, 1963.) Suomentanut Anja Samooja Gersov)  Porvoo Helsinki:  WSOY, 1964.
Musta hurmos: Vaikutelmia Keski-Afrikasta.  ((Sort ekstase: Indtryk fra Centralafrika, 1965.) Suomentanut Anja Samooja Gersov)  Porvoo:  WSOY, 1965.
Slater Martin

Slater Martin
Slater Nelson Martin nuorempi (22. lokakuuta 1925 – 18. lokakuuta 2012) oli yhdysvaltalainen koripalloilija, joka pelasi NBA:ssa toistakymmentä vuotta.
Texasissa syntynyt Martin opiskeli Jefferson Davis High Schoolissa ja Austinin Texasin yliopistolli. Pelattuaan yliopistotason koripalloa Texas Longhornsissa hän eteni Minneapolis Lakersiin (1949–1956) ja lopulta St. Louis Hawksiin (1956–1960).
Aktiivisen peliuransa päätyttyä Martin työskenteli valmentajana. Hän pääsi Springfieldin Basketball Hall of Fameen Massachusettsissa vuonna 1982.
John Neumann

| John Nepomucene Neumann |
| --- | --- |
 Pyhä John Neumann
Henkilötiedot
Syntynyt: 28. maaliskuuta 1811 Prachititz, Böömi
Kuollut: 5. tammikuuta 1860 Philadelphia, Pennsylvania, Yhdysvallat
Ammatti:  piispa ja lähetystyöntekijä
Vanhemmat:  Philip Neumann ja Agnes Neumann
Muut tiedot
 Nimikirjoitus
John Nepomucene Neumann (myös Giovanni Nepomuceno Neumann tai Jan Nepomucký Neumann; 28. maaliskuuta 1811 Prachititz, Böömi – 5. tammikuuta 1860 Philadelphia, Pennsylvania, Yhdysvallat) oli redemptoristi, katekismusten kirjoittaja, kirkkojen rakennuttaja, Pennsylvanian Philadelphian piispa ja sairaiden lasten sekä maahanmuuttajien suojeluspyhimys.
Neumann vihittiin papiksi 25. kesäkuuta 1836 New Yorkissa. Paavi Pius IX vihki hänet Philadelphian piispaksi 28. maaliskuuta 1852. Hän eli seuraavien viiden paavin kausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831-1846) ja Pius IX (1846-1878). Paavi Benedictus XV julisti hänet kunnianarvoisaksi 11. joulukuuta 1921, paavi Paavali VI julisti hänet autuaaksi 13. lokakuuta 1964 Roomassa ja pyhimykseksi 19. kesäkuuta 1977. Hänen muistopäiväänsä vietetään 5. tammikuuta. Hän oli katolisesta perheestä, ja hänellä oli neljä sisarta ja veli. Hän on ensimmäinen amerikkalainen mies ja ensimmäinen amerikkalainen piispa, joka on kanonisoitu.
Elämä

28. maaliskuuta 1811 Prachatitzissa syntyneen John Neumannin vanhemmat olivat saksalainen tehtaanomistaja Philip Neumann ja tšekkiläinen Agnes Neumann. Hän oli kolmas kuudesta lapsesta, ja hänellä oli neljä sisarta ja veli. Hänen lapsuudenkotinsa oli kaksikielinen. Neumann opiskeli Prahan yliopistossa, oli huomattava oppinut, astui uskonnolliseen elämään ja sai teologiset opintonsa valmiiksi 1833, mutta häntä ei vihitty papiksi, koska pappeja oli hiippakunnassa liikaa. Hän otti yhteyttä piispoihin ympäri Eurooppaa, mutta minnekään ei haluttu lisää pappeja. Isä Frederic Baragan kirjeet inspiroivat Neumannia lähtemään töihin Amerikkaan. Hän saapui New Yorkiin ja sai pappisvihkimyksen 25. kesäkuuta 1836. Hänet lähetettiin työskentelemään saksalaisten maahanmuuttajaperheiden keskuuteen Niagara Fallsin Williamsvilleen, ja hän teki neljä vuotta töitä Buffalo-Rochesterin alueella. Hän liittyi redemptoristeihin 1842, ja kymmenen vuotta myöhemmin 1852 hänet vihittiin Philadelphian piispaksi arkkipiispa Francis Kenrickin ehdotuksesta. Neumann rakennutti 50 kirkkoa, aloitti katedraalin rakennuttamisen, avasi lähes sata koulua, seurakuntakoulujen opiskelijamäärä kasvoi 500:sta 9 000:een, hän kirjoitti sanomalehtiartikkeleja, kaksi katekismusta ja muutamia kirjoja saksaksi.
Neumann kuoli 49-vuotiaana 5. tammikuuta 1860 sydänkohtaukseen Philadelphiassa Vine Streetillä ennen kuin hänet ehdittiin saada sairaalaan. Hänet on omasta pyynnöstään haudattu Pyhän Pietarin redemptoristikirkkoon Philadelphiaan.
Aiheesta muualla

Kuvia tai muita tiedostoja aiheesta John Neumann Wikimedia Commonsissa
Pyhän John Neumannin maalliset jäännökset.
Jón Arnór Stefánsson

| Jón Arnór Stefánsson |
| --- | --- |

Henkilötiedot
Koko nimi:  Jón Arnór Stefánsson
Syntynyt: 21. syyskuuta 1982 (ikä 42) Reykjavik, Islanti
Kansalaisuus:   Islanti
Koripalloilija
Pelipaikka:  Heittävä takamies
Pituus:  196 cm
Paino:  93 kg
Nyk. joukkue:   CB Málaga
Sarja:  Liga ACB
Pelaajaura
Seurajoukkueet
2000–2002 2002–2003 2003–2004 2004–2005 2005–2006 2006–2007 2007–2008 2008–2009 2009 2009–2011 2011–2014 2014–:   KR  TBB Trier  Dallas Mavericks  Dynamo Saint Petersburg  Basket Napoli  Pamesa Valencia  Lottomatica Roma  KR  Benetton Treviso  CB Granada  Basket Zaragoza 2002  CB Málaga
Aiheesta muualla
FIBA
Jón Arnór Stefánsson (s. 21. syyskuuta 1982 Reykjavik) on islantilainen koripalloilija, joka pelaa nykyisin CB Málagassa.
Ura

Jón pelasi juniorikoripalloa Artesia HS:ssa. Vuonna 2000 hän siirtyi ammattilaiseksi KR:iin, jossa hän voitti Islannin mestaruuden kaudella 2001–2002. Jónin ensimmäinen ammattilaisjoukkue Islannin ulkopuolella oli saksalainen TBB Trier. Hänen piti osallistua vuoden 2003 NBA:n varaustilaisuuteen, mutta hän vetäytyi viime hetkellä.
Kaudeksi 2003–2004 Jón liittyi Dallas Mavericksiin. NBA-ura ei kuitenkaan auennut ja hän lähti Dynamo Saint Petersburgiin, jossa hän voitti EuroCupin. Seuraavaksi kaudeksi hän meni Basket Napoliin ja yhden kauden jälkeen Pamesa Valenciaan. Helmikuussa 2007 Jón siirtyi Lottomatica Roomaan sopimuksella, jolla hän pelaisi seurassa kesään 2008 saakka. Lottomatican paidassa hän pelasi myös ensimmäistä kertaa urallaan Euroliigaa.
Kaudeksi 2008–2009 Jón liittyi takaisin KR:iin, mutta siirtyi kesken kauden Benetton Trevisoon. Kaudeksi 2009–2010 hän siirtyi espanjalaiseen CB Granadaan. Kesällä 2011 Jón siirtyi Basket Zaragozaan. ja kesällä 2014 CB Málagaan.